

REPUBLIKA HRVATSKA

DUBROVAČKO-NERETVANSKA ŽUPANIJA

OPĆINA TRPANJ

OPĆINSKO VIJEĆE PRIJEDLOG

Temeljem članka 10. Zakona o plaćama u lokalnoj i područnoj (regionalnoj) samoupravi (Narodne novine broj 28/10) i članka 30. Statuta Općine Trpanj (Službeni glasnik Dubrovačko-neretvanske županije broj 6/13, 14/13 i 7/18), Općinsko vijeće Općine Trpanj, na prijedlog Općinskog načelnika, na svojoj \_\_. sjednici, održanoj ......... 2019.godine, donijelo je

  **ODLUKU**

 **o koeficijentima za obračun plaće službenika i namještenika**

 **u Jedinstvenom upravnom odjelu Općine Trpanj**

Članak 1.

Ovom Odlukom određuju se koeficijenti za obračun plaće službenika i namještenika u Jedinstvenom upravnom odjelu Općine Trpanj.

 Članak 2.

Riječi i pojmovi koji imaju rodno značenje korišteni u ovoj Odluci odnose se

jednako na muški i ženski rod, bez obzira jesu li korišteni u muškom ili ženskom rodu.
 Kod donošenja Rješenja o rasporedu, odnosno imenovanju koristi se naziv
radnog mjesta u muškom ili ženskom rodu.

Članak 3.

Plaće službenika i namještenika čine umnožak koeficijenta složenosti poslova radnog mjesta na koje je službenik odnosno namješenik raspoređen i i osnovice za izračun plaće, uvećan za 0,5 % za svaku navršenu godinu radnog staža.

Članak 4.

Osnovica za obračun plaće po ovoj Odluci kao i druga materijalna prava službenika i namješetnika utvrdit će se Kolektivnim ugovorom za službenike i namješetenike Općine Trpanj, a do zaključenja tog Kolektivnog ugovora primjenjivat će se osnovica za obračun plaće državnih službenika i namještenika i Kolektivni ugovor za državne službenike i namještenike, sukladno raspoloživim proračunskim sredstvima i odluci općinskog načelnika.

 Članak 5.

Koeficijenti za obračun plaće službenika i namještenika iz članka 1. ove Odluke određuju se unutar raspona koeficijenata utvrđenih zakonom od 1 do 6 i iznose kako slijedi:

|  |  |  |  |
| --- | --- | --- | --- |
| **RADNA MJESTA**  | **I KATEGORIJE** |  |  |
| Potkategorija radnog mjesta | Naziv radnog mjesta | Klasifikacijski rang | Koeficijent |
| Glavni rukovoditelj | Pročelnik Jedinstvenog upravnog odjela | 1. | 1.80  |
| **RADNA MJESTA**  | **III KATEGORIJE** |  |  |
| Viši referent | Viši referent za adminisrativne i knjigovodstvene poslove-tajnik načelnika | 9. | 1.14  |
|  | Viši referent za upravno-pravne i komunalne poslove  | 9. | 1.14  |
|  | Viši referent za proračun i financije  | 9. | 1.14  |
| Referent | Komunalno-prometni redar  | 11. | 1.12 |
| **RADNA MJESTA**  | **IV KATEGORIJE**  |  |  |
| Namještenici II potkategorije | Spremač-2.razina | 13 | 0.70 |

 Članak 6.

Službenik i namještenik ima pravo na uvećanje koeficijenta složenosti poslova radnog mjesta za radni staž ostavren u državnim tijelima i to za:

* Od 20 - 29 godina 4%
* Od 30 – 34 godine 8%
* Od 35 godina i više 10%.

Članak 7.

Koeficijenti određeni u članku 5. ove Odluke primjenjuju se na obračun plaće za mjesec siječanj 2020.godine koja će biti isplaćena u veljači 2020.godine.

 Članak 8.

Pročelnik Jedinstvenog upravnog odjela donjet će pojedinačno rješenje o plaći službenika i namještenika u Jedinstvenom upravnom odjelu u roku od 30 dana od dana donošenja ove Odluke samo službenicima i namještenicima kojima je došlo do promjene u obračunu plaće.

 Članak 9.

Danom stupanja na snagu ove Odluke prestaje važiti Odluka o plaćama i naknadama dužnosnika, službenika i namještenika Općine Trpanj (Službeni glasnik Dubrovačko-neretvanske županije broj 1/04 i 2/11).

 Članak 10.

Ova odluka stupa na snagu danom donošenja a objavit će se u Službenom glasniku Dubrovačko-neretvanske županije.

KLASA: 023-01/10-01/09

URBROJ:2117/07-05/01-19-1

Trpanj, \_\_\_\_\_\_\_\_\_\_\_ 2019. godine

 Predsjednik Općinskog vijeća

 Josip Nesanović, v.r.

 ****

**REPUBLIKA HRVATSKA**

**DUBROVAČKO-NERETVANSKA ŽUPANIJA**

**OPĆINA TRPANJ**

**JEDINSTVENI UPRAVNI ODJEL**

Trpanj, 13. prosinca 2019.

 OPĆINSKOM VIJEĆU

 -vijećnicima-

**PREDMET:** Obrazloženje uz prijedlog Odluke o koeficijentima za obračun

 plaće službenika i namještenika u Jedinstvenom upravnom odjelu

 Općine Trpanj

**PREDLAGATELJ:** Općinski načelnik

**IZVJESTITELJ:** Jedinstveni upravni odjel, pročelnica

**O b r a z l o ž e n j e**

Odluke o koeficijentima za obračun plaće službenika i namještenika u Jedinstvenom

 upravnom odjelu Općine Trpanj

**PRAVNI TEMELJ ZA DONOŠENJE ODLUKE**

Plaće službenika i namještenika regulirane su Zakonom o plaćama u lokalnoj i područnoj (regionalnoj) samoupravi (Narodne novine 28/10), Uredbom o klasifikaciji radnih mjesta u lokalnoj područnoj (regionalnoj) samoupravi (Narodne novine j 74/10 i **125/14)** te drugim Odlukama i podzakonskim aktima.

Plaću službenika i namještenika u upravnim odjelima i službama jedinica lokalne i područne (regionalne) samouprave čini umnožak koeficijenta složenosti poslova radnog mjesta na koje je službenik, odnosno namještenik raspoređen i osnovice za obračun plaće, uvećan za 0,5% za svaku navršenu godinu radnog staža.

Osnovica za obračun plaće trenutno iznosi 5584,19 kn i njena visina se određuje Kolektivnim ugovorom i sporazum Vlade RH i sindikata.

Koeficijente za obračun plaće službenika i namještenika u upravnim odjelima i službama jedinica lokalne i područne (regionalne) samouprave određuje odlukom predstavničko tijelo jedinice lokalne i područne (regionalne) samouprave, na prijedlog općinskog načelnika.

Koeficijenti za obračun plaće službenika i namještenika određuju se unutar raspona koeficijenata od **1,00 do 6,00**.

Radna mjesta klasificiraju se u kategorije, potkategorije i razine potkategorija s obzirom na:

a) potrebno stručno znanje,

b) složenost poslova,

c) samostalnost u radu,

d) stupanj suradnje s drugim tijelima i komunikacije sa strankama,

e) stupanj odgovornosti i utjecaj na donošenje odluka.

(2) Radna mjesta namještenika klasificiraju se odgovarajućom primjenom standardnih mjerila Zakonom propisanih.

Predloženom Odlukom skoro u cijelosti se zadržava stanje u odnosu na dosadašnju visinu plaća kakve su bile utvrđene dosadašnjom Odlukom. Predloženom Odlukom dopunjuje utvrđenje koeficijenta za obračun plaće višem referentu za upravno-pravne i komunalne poslove, kojega do sada nismo imali.

U predloženu Odluku su, u skladu s Pravilnikom o unutarnjem redu Jedinstveng upravnog odjela (dalje:JUO), involvirane odredbe Kolektivnog ugovora za državne službenike i nemještenike, potpisnici kojeg su i sindikat državnih i lokalnih službenika i namještenika RH, a koji se primjenjuje izravno na službenike i namještenike u JUO.

 Pročelnica

 Nada Ivanković